**Конспект за провеждане на изпит по**

адвокатска защита по трудови дела

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Избираема |
| Водещ преподавател | Доц. д-р Теодора Филипова |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Не |
| Наличие на условия за допускане до изпит на редовната изпитна сесия\*\* | Не |
| Брой часове за самостоятелна подготовка | Моля, въведете броя на часовете за извънаудиторна заетост от учебния план |

**II. Тематично съдържание на учебния курс**

1. Адвокатска правоспособност – предпоставки и ред за придобиване
2. Правоспособност на чуждестранни адвокати.
3. Младши адвокати и адвокатски сътрудници.
4. Адвокатски регистри
5. Правен режим на упражняване на адвокатска професия
6. Основни права на адвоката.
7. Основни задължения на адвоката.
8. Дисциплинарна отговорност на адвоката.
9. Съвместно упражняване на адвокатска професия. Адвокатско съдружие и адвокатско дружество.
10. Договори между адвокат и клиент.
11. Договори между адвокат и адвокатско дружество.
12. Основни правила при водене на интервю между адвокат и клиент. Чек лист.
13. Адвокатска етика и конфликт на интереси.
14. Териториални органи на адвокатурата. Адвокатски колегии и общо събрание на адвокатите.
15. Адвокатски съвет, контролен съвет и дисциплинарне съд – състав и функции.
16. Висш адвокатски съвет – състав и правомощия.
17. Особености на адвокатската защита по трудови дела – местна подсъдност, безплатност, доказателствена тежест, бързо производство.
18. Основни правила при водене на трудови дела за неизплатени трудови възнаграждения и обезщетения.
19. Основни правила при водене на трудови дела за незаконно уволнение.
20. Основни правила при водене на трудови дела за имуществена отговорност на страните по трудово правоотношение.
21. Адвокатски възнаграждения – нормативни ограничения и свобода на договаряне.
22. Отговорност за разноски по трудови дела. Възражения за прекомерност.
23. Възнаграждения на служебни адвокати и юрисконсулти.
24. Форми за поддържане и повишаване на професионалната квалификация на адвоката
25. Професионално застраховане на адвоката.

**III. Материали за самостоятелна подготовка**

Закон за адвокатурата – обн. ДВ бр. 55 от 25.06.2004 г., посл. изм. ДВ бр. 17 от 26.02. 2021 г.

Закон за правната помощ – обн. ДВ, бр. 79 от 4.10.2005 г., посл. Изм. ДВ бр. 18 от 1.03. 2024 г.

Наредба № 1 от 9 юли 2004 г. за минималните размери на адвокатските възнаграждения

Кодекс на труда

Граждански процесуален кодекс

Тълкувателно решение по ТД № 6 от 2012 г. на ОСГТК за разноските в гражданския процес

Решение на СЕС от 25.01.2024 г. по преюдициално запитване за съдебните разноски

**IV. Изпитване и оценяване**

**1. Текущо оценяване**

Не се провежда текущо оценяване

**2. Условия за допускане до изпит на редовната сесия**

Не се предвиждат условия за допускане до изпит

**3. Форма и процедура на изпита**

Писмен изпит: Самостоятелно изготвяне на писмени материала по предварително поставени задачи

**4. Критерии за оценяване**

 Оценяването е комплексна оценка на писмени материали, устно презентирани индивидуални задачи и участие в текущото  обсъждане по време на лекции на казуси и/или водене на интервю с клиент, като тежестта на трите компонента е в съотношение 60/20/20.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.